Kirkasvalohoito

Kirkasvalohoito on erityisesti kaamosmasennukseen käytetty hoitomuoto. Kirkasvalohoidossa oleva henkilö viettää päivittäin 30–60 minuuttia kirkkaassa keinovalossa silmät auki. Valon voimakkuus kirkasvalohoidossa on 2 500–10 000 luksia ja valon värilämpötila päivänvaloa vastaava 4 000-6 500 kelviniä. Tutkimusten mukaan kaamosmasentuneista noin neljä viidestä hyötyy kirkasvalohoidosta, mutta hoidon vaikutuksen mekanismia ei ole kovin paljoa selvitetty.

Historiassa valohoitoa käytettiin tuberkuloosin hoitomuotona, sillä valo edisti D-vitamiinin tuotantoa iholla ja D-vitamiinin uskottiin parantavan tuberkuloosin. Valohoitoa kutsuttiin helioterapiaksi.

Vuonna 2015 julkaistiin alustava tutkimustulos, jonka mukaan kirkasvalohoidolla voitaisiin mahdollisesti hoitaa kaamosmasennuksen lisäksi myös vaikeaa masennusta.

 Katso myös 
 Auringonotto
 Kirkasvalokuuloke
 Pienteholaserhoito
 Sinivalohoito

Lähteet

Viitteet

Luokka:Terveydenhoito